stanford-oval/wikipedia huggingface dataset:
BMI (חברת תעופה)
פעילות בישראל

בשנת 1998 החלה בשיתוף פעולה עם חברת אל על לטיסת המשך לנוסעים מנתב"ג לנמל התעופה לונדון הית'רו.
באפריל 2002, פתחה החברה נציגות בישראל, כדי לשווק טיסות המשך בתוך אירופה, דרך השותפות עם לופטהנזה.
בספטמבר 2007, הודיעה כי נבחרה על ידי רשות התעופה האזרחית של בריטניה להיות חברת התעופה הסדירה השנייה שתפעל בקו מנמל התעופה הית'רו בלונדון לנתב"ג, לצד בריטיש איירוויס, ותפעיל בו טיסה יומית. זאת לאחר חתימה על הסכם תעופה חדש בין ישראל לממלכה המאוחדת אך משרד התחבורה ורשות התעופה האזרחית לא אישרו את לוח טיסותיה לישראל, עד אשר תהיה הדדיות שתאפשר לחברות תעופה ישראליות נוספות גם לטוס לנמל התעופה הית'רו בלונדון. מאחר שמועדי נחיתה (Landing slot) בנמל התעופה הית'רו הם בתפוסה של 100% הדבר לא התאפשר. לבסוף הושג הסדר והחברה החלה לטוס לישראל במרץ 2008.
במרץ 2009 החלה החברה להפעיל שתי טיסות יומיות והוסיפה 13% לקיבולת המושבים בטיסותיה עם הפעלתו של מטוס מדגם איירבוס A330 במקומו של האיירבוס A321. חברת אל על אל על עתרה לבג"ץ נגד משרד התחבורה, בשל האישור שניתן ל-BMI להכפיל את מספר טיסותיה השבועי, אחר כך משכה אל על את העתירה בספטמבר 2009 מספר הטיסות השבועי צומצם מ-14 ל-12. בינואר 2010 הפסיקה את הטיסות לישראל במסגרת רה-ארגון שביצעה חברת לופטהנזה, אשר רכשה את השליטה בחברה. למרות הצלחות הטיסות הם לא היו רווחיות עבור החברה. במרץ 2011, החברות הבת של קבוצת לופטהנזה מיזגו את הפעילות בישראל והחלו לפעול מערך מכירות משולב של לופטהנזה, אוסטריין איירליינס ובריטיש מידילנד בישראל.
צי המטוסים

| כלי טיס | בשירות | בהזמנה | נוסעים> C | נוסעים> Y | נוסעים> סה"כ | הערות |
| --- | --- | --- | --- | --- | --- | --- |
| איירבוס A319-100 | 11 | — | — | 130 144 | 130 144 | אחד המטוסים הופעל עבור לופטהנזה |
| איירבוס A320-200 | 7 | — | 22 20 — | 102 108 156 | 124 128 156 | שני מטוסים הופעלו עבור לופטהנזה |
| איירבוס A321-200 | 7 | 3 | 31 | 118 | 149 |  |
| איירבוס A330-200 | 2 | — | 42 | 156 | 198 |  |
| סה"כ | 27 | 3 |  |  |  |  |
חברת הבת bmi baby הפעילה 12 מטוסי בואינג 300–737 ו-2 בואינג 500–737. היא חדלה מלטוס בחודש ספטמבר 2012.
הערות שוליים

↑  זוהר בלומנקרנץ, בכיר בבריטיש איירוייס: רכישת BMI לא תשפיע על פעילותנו בישראל, באתר TheMarker‏, 27 בדצמבר 2011
↑  הארץ, מייקל בישופ מטיס את bmi כבר 40 שנה, באתר TheMarker‏, 22 ביולי 2008
↑  מאיר בלייך, הבריטים לוחצים על הברות השוק לעודד תחרות חופשית בין חברות התעופה, מעריב, 2 בדצמבר 1986
דן ארקין, שמים פתוחים, מעריב, 19 בדצמבר 1989
↑  בלומברג, וירג'ין ובריטיש מידלנד רואות "הגיון" במיזוג, באתר הארץ, 24 בפברואר 2004
↑  פייננשל טיימס, ‏בריטיש איירווייס מתכננת הצעת רכישה לווירג'ין אטלנטיק כדי למנוע מיזוג שלה עם בריטיש מידלנד, באתר גלובס, 26 במאי 2003
↑  זוהר בלומנקרנץ, לופטהנזה תרכוש 51% נוספים ממניותיה של חברת התעופה הבריטית bmi, באתר TheMarker‏, 29 באוקטובר 2008
↑  מתחממת התחרות בקו ללונדון: אל-על תעניק טיסת המשך באירופה - חינם, באתר גלובס, 12 באפריל 1998
↑  זוהר בלומנקרנץ, חברת התעופה בריטיש מידלנד הודיעה על פתיחת נציגות חדשה בישראל, באתר הארץ, 18 באפריל 2002
לופטהנזה הפחיתה תחזית הרווח ב-2001 ב-30%, באתר הארץ, 14 ביוני 2001
↑  חברת התעופה הבריטית בריטיש מידלנד תתחיל לטוס לארץ באביב 2008, באתר גלובס, 11 בספטמבר 2007
↑  ישראל ובריטניה סיכמו על הוספת מפעילה שנייה לקו הטיסות בין לונדון לתל-אביב, באתר גלובס, 12 בספטמבר 2007
דליה טל, ‏הסכם תעופה חדש בין ישראל ואנגליה, באתר גלובס, 11 בספטמבר 2007
↑  זוהר בלומנקרנץ, ישראל לא מאשרת את לוח הטיסות של BMI עד שהבריטים יאשרו את פעילות החברות הישראליות, באתר TheMarker‏, 21 בפברואר 2008
↑  זוהר בלומנקרנץ, מסתמן פתרון למשבר התעופה בין ישראל לבין בריטניה: חברת התעופה bmi תוכל לטוס לארץ, באתר הארץ, 7 במרץ 2008
↑  זוהר בלומנקרנץ, חברת התעופה הבריטית bmi: אל על באה לבית המשפט בידיים לא נקיות עד כדי הטעיית בית המשפט, באתר TheMarker‏, 15 במרץ 2009
↑  זוהר בלומנקרנץ, בהמלצת בג"ץ: אל על משכה את עתירתה נגד חברת התעופה הבריטית bmi, באתר TheMarker‏, 14 במאי 2009
↑  אורלי פלג-מזרחי, ‏bmi תפחית את מספר הטיסות השבועיות בקו ת"א-לונדון, באתר גלובס, 15 בספטמבר 2009
זוהר בלומנקרנץ, תומסון פליי תפסיק לטוס לישראל; bmi תכפיל את מספר הטיסות, באתר הארץ, 13 בפברואר 2009
↑  אורלי פלג-מזרחי, ‏חברת התעופה bmi תפסיק את הטיסות בקו ת"א-לונדון ב-9 בינואר, באתר גלובס, 25 בנובמבר 2009
זוהר בלומנקרנץ, רק עד מחר: bmi תעביר את מחזיקי כרטיסי הטיסה שלה לחברות אחרות; ללקוחות תינתן אפשרות לקבל את כספם חזרה, באתר הארץ, 29 בנובמבר 2009
↑  זוהר בלומנקרנץ, המשבר והתחרות הכריעו את bmi: מבטלת טיסות מישראל ללונדון, באתר TheMarker‏, 15 בספטמבר 2009
↑  זוהר בלומנקרנץ, לופטהנזה, אוסטריין איירליינס ו-BMI מיזגו הפעילות בישראל, באתר TheMarker‏, 1 במרץ 2011
| --- | --- |
בקרת זהויות :  LCCN: nb2005007057  VIAF: 128093156   WorldCat (עם VIAF): 128093156
20 באפריל

20 באפריל הוא היום ה-110 בשנה (111 בשנה מעוברת), בשבוע ה-16 בלוח הגרגוריאני. עד לסיום השנה נשארו עוד 255 ימים.
אירועים היסטוריים ביום זה

1298 – מתחילות פרעות רינדפלייש בגרמניה, בטביחת קהילת ראטינגן
1303 – הקמת אוניברסיטה ברומא
1573 – סיום העבודה על הציור "הסעודה בבית לוי" מאת פאולו ורונזה
1657 – יהודי ניו אמסטרדם זוכים בחופש הדת
1792 – צרפת מכריזה מלחמה על אוסטריה, בכך מתחילות מלחמות צרפת המהפכנית
1862 – לואי פסטר וקלוד ברנאר משלימים את ניסוי הפיסטור הראשון
1902 – פייר ומארי קירי מבודדים את המלח רדיום כלורידי
1908 – נשים בדנמרק זוכות להצביע בבחירות מוניציפליות; הכרה בזכות הבחירה בבחירות הלאומיות מתקבלת רק ב-5 ביוני 1915
1910 – שביט האלי נצפה מכדור הארץ
1920 – נפתחה אולימפיאדת אנטוורפן
1939 – בילי הולידיי מקליטה את השיר פרי מוזר, שנכתב על ידי אייבל מאירופול, וחשף את תופעת הלינץ' בשחורים בארצות הברית
1946 – פירוק ארגון חבר הלאומים
1953 – פרס ישראל מוענק לראשונה, ביום העצמאות החמישי
1965 – נחנך היכל הספר במוזיאון ישראל
1967 – במסגרת תוכנית סרוויור האמריקאית, הגשושית סרוויור 3 נוחתת על הירח (בתמונה‏: הגשושית כפי שצולמה על ידי אסטרונאוטים של אפולו 12)
1983 – שיגור החללית סויוז T-8 עם צוות קוסמונאוטים. החללית הייתה אמורה לעגון בתחנת החלל סאליוט 7 אולם לא הצליחה, עקב תקלה בזמן התקרבות לתחנה
1997 – היועץ המשפטי לממשלה, אליקים רובינשטיין, ופרקליטת המדינה, עדנה ארבל מפרסמים את מסקנותיהם בעקבות פרשת בר-און חברון וקובעים כי ניתן להעמיד לדין את אריה דרעי
1999 – הטבח בתיכון קולומביין: שני תלמידים בבית ספר בקולורדו פורצים ביריות לעבר התלמידים והמורים במקום והורגים לבסוף 13 אנשים
2004 – שיגור הלווין Gravity Probe B (אנ') למדידת שדה הכבידה והוכחת תורת היחסות
2010 – דליפת הנפט במפרץ מקסיקו: האסון הסביבתי הגדול ביותר בהיסטוריה
2017 – שיגור החללית סויוז MS-04 עם צוות לתחנת החלל הבינלאומית
2021 – הפעם הראשונה של ניצול משאבים מקומיים בכוכב לכת אחר (מאדים). מכשיר ה־MOXIE שבתוך הרובר פרסווירנס, ייצר חמצן מפחמן דו־חמצני באמצעות אלקטרוליזה
נולדו

702 – ג'עפר א-צאדק, האימאם השיעי השישי (נפטר ב-765)
1646 – שארל פלומיה, בוטנאי ומגלה ארצות צרפתי (נפטר ב-1704)
1808 – נפוליאון השלישי, קיסר צרפת (נפטר ב-1873)
1839 – קרול הראשון, מלך רומניה (נפטר ב-1914)
1889 – אדולף היטלר, שליט גרמניה הנאצית, ממוצא אוסטרי (התאבד ב-1945)
1891 – קארס קרוסבי, משוררת, מו"ל, פילנתרופית וממציאה אמריקאית (נפטרה ב-1970)
1893 – ז'ואן מירו, צייר, פסל וקדר ספרדי (נפטר ב-1983)
1908 – ישראל ישעיהו-שרעבי, פוליטיקאי ישראלי, יושב ראש הכנסת ושר (נפטר ב-1979)
1908 – ליונל המפטון, מוזיקאי ג'אז, חלוץ נגני הוויברפון בג'אז (נפטר ב-2002)
1915 – טובה ברלינסקי, ציירת ישראלית (נפטרה ב-2022)
1920 – ג'ון פול סטיבנס, שופט בית המשפט העליון של ארצות הברית (נפטר ב-2019)
1920 – צבי נצר, מראשי תנועת הבריחה (נפטר ב-1993)
1924 – נינה פוש, שחקנית קולנוע וטלוויזיה הולנדית-אמריקאית (נפטרה ב-2008)
1924 – לסלי פיליפס, שחקן אנגלי (נפטר ב-2022)
1927 – כריס היוניס, פוליטיקאי ועורך דין אפריקאנר (נפטר ב-2006)
1927 – אלכסנדר מילר, פיזיקאי שווייצרי ממוצא יהודי, חתן פרס נובל לפיזיקה (נפטר ב-2023)
1931 – מתתיהו דרובלס, חבר הכנסת ויושב ראש מחלקת ההתיישבות של הסוכנות היהודית (נפטר ב-2018)
1932 – אלי הורביץ, תעשיין ישראלי (נפטר ב-2011)
1935 – פנחס נוי, קצין צה"ל בדרגת אלוף-משנה, בעל עיטור הגבורה על פועלו במבצע שומרון (נפטר ב-2016)
1936 – פט רוברטס, פוליטיקאי אמריקאי
1938 – בטי קאת'ברט, אתלטית אוסטרלית, אלופה אולימפית בעלת 4 מדליות זהב (נפטרה ב-2017)
1938 – ראובן ויסקופר, רופא פנימאי ונפרולוג, פרופסור לרפואה פנימית (נפטר ב-2018)
1941 – ראיין אוניל, שחקן קולנוע יהודי-אמריקאי (נפטר ב-2023)
1941 – אילה פרוקצ'יה, שופטת בית המשפט העליון
1942 – ארטו פאסילינה, סופר פיני ועיתונאי (נפטר ב-2018)
1946 – ריקרדו מדורו, נשיא הונדורס ממוצא פנמי
1947 – דובי לנץ, עורך מוזיקלי ושדרן רדיו ישראלי (נפטר ב-2023)
1947 – ויקטור סובורוב, סופר וקצין מודיעין סובייטי עריק
1947 – שרגא הרפז, שחקן תיאטרון וקולנוע ישראלי
1949 – ג'סיקה לאנג, שחקנית קולנוע אמריקאית
1949 – עמוס שפירא, מנהל ישראלי
1951 – אביבה גר, שחקנית ישראלית
1954 – רחל עשת, ציירת ישראלית
1957 – ניל רובינסון, כדורגלן אנגלי (נפטר ב-2022)
1960 – רחל אלבק-גדרון, חוקרת אינטרדיסציפלינרית של ספרות עברית וכללית, פילוסופיה כללית ואמנות
1970 – אבישי כהן, נגן קונטרבס, גיטרה בס, זמר, ומלחין ג'אז ישראלי
1972 – אלון דהן, שחקן תיאטרון, טלוויזיה וקולנוע ישראלי (נפטר ב-2021)
1973 – ג'ולי פאוול, סופרת אמריקאית (נפטרה ב-2022)
1983 – מירנדה קר, דוגמנית אוסטרלית
1986 – תום אבני, שחקן מנחה טלוויזיה ישראלי
1987 – אנה רוסינלי, זמרת שווייצרית
1991 – יורי סמויליץ', שחיין ישראלי
1994 – נטע אלחמיסטר, דוגמנית ויזמית
1994 – ג'אני מוסקון, רוכב אופני כביש איטלקי
נפטרו

1314 – קלמנס החמישי, אפיפיור (נולד ב-1264)
1708 – דאמריס מאשם, אחת הפילוסופיות האנגליות הראשונות (נולדה ב-1659)
1821 – פרנץ קרל אכרד, כימאי, פיזיקאי וביולוג, גרמני (נולד ב-1753)
1912 – ברם סטוקר, סופר אירי (נולד ב-1847)
1984 – ירון דן, חוקר ישראלי של ארץ ישראל בעת העתיקה (נולד ב-1939)
1990 – אורי בר-רצון, מפקד חטיבת גולני (נולד ב-1927)
1991 – דון סיגל, במאי קולנוע אמריקאי (נולד ב-1912)
1997 – חיים קוברסקי, מנהל המחלקה לחינוך ותרבות בעיריית ירושלים, מנכ"ל משרד הפנים ויו"ר הדירקטוריון של בנק המזרחי המאוחד (נולד ב-1923)
1999 – בת שבע דה רוטשילד, מייסדת להקות המחול "בת שבע" ו"בת דור" (נולדה ב-1914)
1999 – ריק רוד, מתאבק אמריקאי (נולד ב-1958)
2000 – דן הופנר, צייר ואמן, מנהל בצלאל במשך חמש עשרה שנים (נולד ב-1921)
2008 – ניסן נתיב, חתן פרס ישראל על תרומתו בעולם התיאטרון (נולד ב-1922)
2010 – אחמד סעד, חבר הכנסת מטעם סיעת חד"ש, ומראשי המפלגה הקומוניסטית הישראלית (נולד ב-1945)
2015 – אהרן ליכטנשטיין, ראש ישיבת הר עציון באלון שבות, חתן פרס ישראל לספרות תורנית ודוקטור לספרות אנגלית (נולד ב-1933)
2016 – ויקטוריה ווד, קומיקאית, שחקנית, זמרת יוצרת, תסריטאית ובמאית אנגלייה (נולדה ב-1953)
2017 – מגדלנה אבקאנוביץ', פסלת ומחנכת פולנייה, חלוצה ונציגה בולטת של הפיסול באמצעות רקמות (נולדה ב-1930)
2018 – רוי בנטלי, כדורגלן אנגלי (נולד ב-1924)
2018 – אלישיב קנוהל, רב קיבוץ כפר עציון (נולד ב-1948)
2018 – אביצ'י, DJ ומפיק מוזיקלי שוודי (נולד ב-1989)
2020 – יונה אושפיז, תעשיינית ישראלית (נולדה ב-1922)
2021 – אידריס דבי, נשיא צ'אד ומנהיג תנועת ההצלה הפטריוטית (נולד ב-1952)
2021 – אנה לוסיה מנזס, שחקנית, מדבבת ובמאית דיבוב ברזילאית (נולדה ב-1975)
2022 – הילדה ברנרד, שחקנית ארגנטינאית (נולדה ב-1920)
2022 – שמואל אהרוני, פרופסור חבר, מהנדס אזרחי ומדען בתחום מדעי החומרים, התכנון העירוני וטכנולוגיית הבנייה (נולד ב-1927)
2023 – משה ספקטור, פוליטיקאי שכיהן כראש המועצה המקומית היחיד של מכבים-רעות וכראש העיר השני של מודיעין-מכבים-רעות (נולד ב-1933)
2024 – דייוויד פריור, פוליטיקאי אמריקאי מארקנסו, איש המפלגה הדמוקרטית (נולד ב-1934)
2024 – אורי אברמסון, יוצר ישראלי, מתכנן ומעצב מוזיאונים ופרויקטים מיוחדים (נולד ב-1940)
2024 – גדימינאס קירקילאס, ראש ממשלת ליטא בשנים 2006–2008 (נולד ב-1951)
2024 – עדה פגיס, סופרת ומתרגמת ישראלית (נולדה ב-1932)
חגים ואירועים החלים ביום זה

יום הקנאביס הבינלאומי חל ב-20 באפריל (4/20), מכיוון שהתאריך זהה למספר המזוהה עם תרבות הקנאביס – 420
19 באפריל – 21 באפריל
אפריל
לוח אירועים שנתי
BMO

BMO (ראשי תיבות: Break Me Off; בעברית: נתק אותי) הוא סינגל שהוקלט על ידי הזמרת-יוצרת האמריקאית ארי לנוקס. השיר יצא לאור ב-6 באוגוסט 2019, כסינגל הרביעי מתוך אלבום הבכורה של ארי לנוקס, Shea Butter Baby, על ידי חברות התקליטים דרימוויל רקורדס ואינטרסקופ רקורדס.
רקע וכתיבה

השיר נכתב על ידי ארי לנוקס, אומן, אליט, רון גילמור, גאלט מקדרמוט והופק על ידי אומן, אליט, גילמור. השיר הוא בסגנון הרית'ם אנד בלוז. השיר מסמפל את שירו של גאלט מקדרמוט (אנ'), "Space" משנת 1969, אשר סומפל גם בשירו של באסטה ריימס משנת 1996, "Woo Hah!! Got You All in Check"(אנ').
השיר עלה לרשת הזרמת המדיה ספוטיפיי, בסמוך לצאת האלבום, תוך שצבר למעלה מ-21 מיליון השמעות.
וידאו קליפ

הווידאו קליפ הנלווה שצולם לשיר הועלה לערוץ היוטיוב של לנוקס ב-6 באוגוסט 2019, בסמוך לצאת הסינגל. לנוקס הצהירה כי הווידאו קליפ מהווה מחווה לכמה מההשפעות הגדולות ביותר שלה, מיסי אליוט וטוטאל.
נכון לאפריל 2020, מונה הצפיות של הקליפ עומד על כ-6 מיליון.
רמיקס

ב-27 במרץ 2020, הוציאה לנוקס רמיקס לשיר בשיתוף הראפרית דוג'ה קאט, כחלק ממיני-אלבום הרמיקסים Shea Butter Baby (Remix EP).
נתוני מכירות

| מקום | תארים | מכירות |
| --- | --- | --- |
| ארצות הברית (RIAA) | זהב | 500,000 |
 מכירות + הזרמת מדיה בלבד
הערות שוליים

↑  ארי לנוקס, אומן, אליט, רון גילמור, גאלט מקדרמוט
↑  אומן, אליט, גילמור
↑  BMO, נבדק ב-2020-04-10
1 2   Ari Lennox - BMO (Official Music Video), סרטון  באתר יוטיוב (אורך: 2:32)
↑  Ari Lennox Pays Homage To Missy Elliott And Total In New Music Video For 'BMO', Essence (באנגלית)
↑  HipHopDX- https://hiphopdx.com, Ari Lennox Delivers 'Shea Butter Baby' Remix EP, HipHopDX, ‏2020-03-27
↑  Ari Lennox Drops 'Shea Butter Baby' Remix EP Ft. Doja Cat & Smino, Highsnobiety, ‏2020-03-27 (באנגלית)
↑  Gold & Platinum, RIAA (באנגלית)
| דוג'ה קאט |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Amala • Hot Pink • Planet Her • Scarlet |  |
| מיני-אלבומים | Purrr! |  |
| סינגלים | "So High" • "No Police" • "Roll with Us" • "Go to Town" • "Candy" • "Mooo!" • "Tia Tamera" • "Juicy" • "Bottom Bitch" • "Rules" • "Cyber Sex" • "Boss Bitch" • "Say So" • "Like That" • "Freak" • "Do It (Remix)" • "Del Mar" • "Streets" • "Kiss Me More" • "You Right" • "Need to Know" • "Woman" • "Handstand" • "Freaky Deaky" • "Get Into It (Yuh)" • "Vegas" • "Attention" • "Paint The Town Red" |  |
| השתתפות בסינגלים | "Make That Cake" • "In Your Eyes (Remix)" • "Pussy Talk" • "To Be Young" • "Shimmy" • "Baby, I'm Jealous" • "Best Friend" • "34+35 (Remix)" • "Dick" • "I Like You (A Happier Song)" |  |
| שירים אחרים | "Won't Bite" • "BMO (Remix)" • "Motive" • "Ain't Shit" |  |
| סיבובי הופעות | Hot Pink Tour |  |
Apple Books

| --- | --- |


צילום מסך ה-iBooks מ-2010
 מפתח:  אפל
 מחזור חיים:  2 באפריל 2010 – הווה (14 שנים)
 גרסה אחרונה:  1.17 
 מערכת הפעלה:  iOS 4.3 והלאה
 נכתבה בשפות:  אנגלית, ערבית, קטלאנית, סינית, קרואטית, צ'כית, דנית, הולנדית, פינית, צרפתית, גרמנית, יוונית, עברית, הונגרית, אינדונזית, איטלקית, יפנית, קוריאנית, מלאית, נורווגית, פולנית, פורטוגזית, רומנית, רוסית, סלובקית, ספרדית, שוודית, תאילנדית, טורקית, אוקראינית, וייטנאמית
 סוג רישיון:  קנייני
 קטגוריה:  הפצה דיגיטלית
 
Apple Books הוא יישום ספרים אלקטרוניים שפותח על ידי אפל למערכת ההפעלה iOS שלה ולמכשיריה. היישום הוצג לראשונה בשיתוף עם האייפד ב-27 בינואר 2010, ושוחרר עבור אייפון ואייפוד טאץ' באמצע 2010, כחלק מעדכון iOS 4. ה-iBooks אינו מותקן מראש על מכשירי ה-iOS; משתמשים יכולים להתקין את ה-iBooks ללא תשלום דרך חנות ה-App Store.
היישום מקבל בעיקר תוכן ePub מ-iBookstore, אך משתמשים יכולים גם להוסיף קובצי PDF באמצעות סנכרון הנתונים של ePub ועם iTunes. בנוסף, הם יכולים להוריד ספרים ל-iBooks דרך דפדפן ספארי או המייל שלהם. היישום גם מסוגל להציג ספרים אלקטרוניים המשלבים מולטימדיה. על פי מידע על המוצר נכון למרץ 2010, iBooks מסוגל "לקרוא את התוכן של כל דף" על ידי שימוש בקריינות.
ב-19 בינואר 2012 באירוע מיוחד שהתמקד בחינוך בעיר ניו יורק, הודיעה אפל על שחרורו החינמי של ה-iBooks 2, אשר יכול לפעול במצב שימוש לרוחב ומאפשר קריאה אינטראקטיבית. בנוסף, יישום חדש, מחבר-iBooks, הוכרז ל-Mac App Store, המאפשר לכל אחד ליצור ספרי לימוד אינטראקטיביים לקריאה ב־iBooks; כמו כן, ה-iBookstore הורחב בקטגוריה של ספרי לימוד.
היסטוריה

ה-iBooks הוכרז לצד האייפד במסיבת עיתונאים בינואר 2010. חנות הספרים עצמה, לעומת זאת, שוחררה באמריקה שלושה ימים לפני האייפד עם ההקדמה של ה-iTunes 9.1. זה קרה כביכול כדי למנוע תנועה רבה מדי על השרתים של אפל, כפי שהם היו עמוסים במהדורות האחרונות של האייפון. ביום ההשקה, ב-31 במרץ 2010, אוסף ה-iBookstore היה מורכב מכ-60,000 כותרים.
ב-8 באפריל 2010, אפל הודיעה כי ה-iBooks יתמוך ב-iPhone ובאייפוד טאץ' עם גרסה iOS 4 והלאה. כתוצאה מכך, ה-iBooks לא היה נתמך במכשירי ה-iPhone וה-iPod Touch מהדור הראשון. ב-8 ביוני 2010 בטקס המפתחים הבינלאומי של אפל, הוכרז כי iBooks יתעדכן באותו החודש לקריאת קובצי PDF, וגם תתווסף האפשרות להוסיף הערות על ספרים אלקטרוניים. החל מה-1 ביולי, ה-iBooks זמין גם בקנדה.
עם שחרורו של היישום למכשירים ישנים המריצים iOS 4, כגון האייפון 3GS וה-iPod Touch, ה-iBooks קיבל ביקורת שלילית על הביצועים האיטיים שלו. עם זאת, העדכון של ה-19 ביולי מבית אפל הוצעו כמה שיפורים לתיקון הבעיה.
ב-27 בספטמבר 2011, אפל הרחיבה את חנות הפרמיום שלה אל הרפובליקה של אירלנד.
ב-19 בינואר 2012, אפל הכריזה על שחרור של ה-iBooks 2, יישום המאפשר למשתמשים לרכוש ולהוריד ספרי לימוד לאייפד שלהם. האפליקציה החדשה תומכת בספרי לימוד דיגיטליים שיכולים להציג תרשימים אינטראקטיביים, וידאו ואודיו באייפד. אפל גם שחררה כלי חינמי בשם iBooks Author, המאפשר למשתמשים ליצור ספרי לימוד אינטראקטיביים כאלו בעצמם.
ב-23 באוקטובר 2012, הכריזה אפל על שחרור ה-iBooks 3.
ארצות הברית, בריטניה, קנדה, אוסטרליה ואירלנד, הן חלק מהמדינות הבודדות שיש להן חנויות פרמיום של iBookstore. ב-1 בינואר 2013, ה"ניאקי" דיווחו כי אפל מתכוננת להשיק את חנות ה-iBookstore ביפן.
תכונות

החל מהגרסה ה-3 של היישום, ה-iBooks זמין בטקסט שנכתב ב-18 שפות שונות. משתמשים של היישום יכולים לשנות את הגופן ואת גודל הטקסט המוצג. משתמשים יכולים להתאים את בהירות מסך מתוך היישום, עם מגוון גדול יותר זמין מאשר מביישום ההגדרות ומגש ריבוי המשימות.
ניתן לבחור ולחפש מילים בכל ספר. הגדרות של מילים ניתן למצוא גם לאחר שלוחצים על המילה ובוחרים 'הגדר', אשר נותן לקורא תיאור קצר של מה המילה ומשמעותה, ואם אין הגדרה זמינה, הקורא יכול לבחור גם חיפוש בוויקיפדיה או באינטרנט (האפשרות זמינה גם אם יש הגדרה למילה). קוראים יכולים גם לסמן מעברים וכאשר זה נעשה, החלק מהספר האלקטרוני העוסק בפרקים ובהערות, באופן אוטומטי ישמור את המילים או את המשפטים שהיו מודגשים, וכמו כן יחשוף את כל ההערות שבוצעו לאחר הדגשת קטע מסוים.
ישנם שלושה נושאי צפייה לבחירה, הזמינים לכל הספרים למעט מסמכי PDF. הנושאים הם:
נורמלי: טקסט שחור על רקע לבן.
ספיה: טקסט בגווני חום על רקע שמנת.
אפור: טקסט אפור בהיר על רקע שחור.
ישנן שלוש פריסות דף:
ספר: אנימציה של ספר המחקה מראה של ספר נייר, כלומר העברת דף בספר נייר.
מסך מלא: כמו בפריסת הספר, אך במסך מלא.
גלילה: הטקסט מופיע כטקסט רציף ללא מעברי דף, בדומה לקריאה במקומות כמו דפדפן אינטרנט.
עד מאי 2011, בכל מכשיר שהורד אליו היישום, קיים עותק של הסיפור פו הדב משנת 1926, כדי שהקורא יוכל להתחיל לבנות את סיפריית הספרים שלו.
תכונות > פורמטים

תבניות הספרים אלקטרוניים הנתמכות על ידי iBooks הן ePub ו-PDF. החל מגרסת 2.0, iBooks תומך גם בפורמט קנייני iBook‏ (IBA), שנוצר עם כלי "יוצר iBooks"‏ (iBooks Author). תבנית זו מבוססת על פורמט ePub אבל תלויה בקוד מותאם אישית ביישום iBooks כדי שתתפקד. רקוויאם הוא תוכנה שנועדה להסיר ניהול זכויות דיגיטלי של אפל, וניתן להסיר ניהול זכויות דיגיטלי מה-iBooks מאז גרסה 3.3.
חנות הספרים

ה-iBookstore הוא מקום למכירת תוכן ePub ומערכת אספקה המספקת ספרים אלקטרוניים לכל מכשירי iOS:‏ iPhone, iPad ו-iPod Touch, המריצים את הגרסאות iOS 4.x - 6.x. זה כרגע לא תומך בהורדה או קריאה של ספרי iBooks ישירות על כל סוג של מחשב; אם זה מקינטוש, חלונות או לינוקס.
ספריית ה-iBooks (הבנויה ממדפים שעליהם כביכול "מונחים" הספרים), מסתובבת כדי לחשוף את חנות ה-iBookstore. מהחנות משתמשים יכולים לרכוש ספרים שונים מבית אפל. iBooks יכול להסתנכרן בין מכשירים, כדי שתהיה אפשרות להתחיל לקרוא ספר במכשיר אחד ולהמשיך מאותו המקום במכשיר אחר. כדי לבצע פעולה זו יש לסנכרן את המכשיר דרך iCloud, וכן האפשרות הזו עובדת רק על מכשירים בעלי אותה כתובת Apple ID.
לפני חשיפת האייפד, כותבי הספרים היו מחויבים ליצור תוכן ל-iBookstore. שותפים נוספים הוזמנו להשתתף ביום ההודעה על המוצר ב-27 בינואר 2010. ה-iBookstore גם מספק גישה ללמעלה מ-30000 ספרים זמינים בחינם מפרויקט גוטנברג, והוא מספק תוכן המתועל דרך Smashwords, המאפשר לסופרים ומוציאים לאור עצמאיים לפרסם את ספריהם.
יום לפני אירוע השקת האייפד, טרי מקגרו, מנכ"ל "McGraw-Hill", הופיע ומסר מידע לארין ברנט מ-CNBC על שחרור האייפד הקרוב. במהרה המידע הופץ באתרי שמועות ובסופו של דבר גם בכלי תקשורת מרכזיים, כהתגלות של תכונות של האייפד.‏ חברת "McGraw-Hill" לא נכללה במצגת האייפד באירוע ההשקה של אפל והיו ספקולציות שיצאו מן הכלל בתגובה לשחרור של המידע על ידי טרי. עם זאת, "McGraw-Hill", הצהירה כי המידע שנמסר על ידי מקגרו לא היה חסוי, וכי הם לא תכננו להשתתף באירוע.
בשנת 2011, דובר אפל הודיע כי: "אנו דורשים כעת שאם יישום מציע ללקוחות את היכולת לרכוש ספרים מחוץ לאפליקציה, שאותה האפשרות תהיה זמינה גם ללקוחות מתוך האפליקציה עם רכישה בתוך היישום". 30% מנתח ההכנסות שאפל מתקבל ממנגנון הרכישה בתוך יישומים. הכדאיות הכלכלית של יישומים מתחרים ב-iBookstore המנוהלים על ידי קמעונאים אינה ידועה, על אף שבמדינות רבות, ה-iBookstore עדיין אינו מספק לצרכנים גישה לכל הספרים, פרט לעבודות חופשיות מחוץ לזכויות יוצרים.
מחלוקת

היו שטענו כי ממשק ה-iBooks הוא העתק מדויק כמעט של קלאסיקות מאת אנדרו כץ ופיל ריו, ששוחררו יותר משנה קודם ואפילו השתתפו בפרסומות הטלוויזיה של אפל. אפל לא הגיבה על כך.
מסמכים שנוצרו על ידי ה-iBooks Author (יוצר ספרים אלקטרוניים). פורמט iBooks עשוי להימכר רק בתשלום אם הוא מתקבל בלבד ועל ידי מפיצים של אפל. הגבלות אלה אינן חלות על מסמכים שנוצרו בפורמטים אחרים כמו קובצי PDF או טקסט. כמו שאפל מזכירה באופן רשמי את פורמט ePub, מסמכים שונים נוצרים כך. ePub אינו מושפע מכך, אבל זה נשאר לא ברור ומסמכים אינם תואמים באופן מלא עם תקן EPUB.
סכסוך סימני מסחר

בחודש יוני 2011, אפל נתבעה על ידי מפיץ ניו יורקי בשם ג'ון ט. קולבי, על השימוש במונח "iBook". קולבי התיימר להיות הבעלים של סימן המסחר של מונח ה-"iBooks", והתייחס לספרים שפרסם, לאחר שרכש את הנכסים של המפיץ ביירון פרייס, שפרסם סדרה של ספרי פנטזיה ומדע בדיוני תחת אותו המונח. אפל השתמשה בעבר במונח "iBook" כשם לשורה של מחשבים ניידים שנמכרו עד לשנת 2006, אך קולבי טוען כי הזכות למונח היא שלו, כפי שהיה בספרים שפרסם, כולל ספרים אלקטרוניים. אפל החלה להשתמש במונח "iBooks" בשנת 2010 כדי להתייחס לספרים אלקטרוניים שנמכרו ל-iPad. ביירון פרייס פרסם למעלה מ-1,000 ספרים תחת המותג "iBooks" החל משנת 1999.
תצוגה של ספר אלקטרוני ביישום ה-iBooks
113

שנת 113 היא השנה ה-13 במאה ה-2. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 113 ניתן לה בדיעבד.
כל התאריכים שלהלן הם לפי הלוח היוליאני.
אירועים

113 - טראיאנוס פותח במהלכים צבאיים נגד האימפריה הפרתית ופולש לארמניה
113 - מוקם ברומא עמוד טראיאנוס, אנדרטה עצומת ממדים לציון ניצחונותיו על דאקיה
ראו גם

ילידי 113‎
נפטרים ב-113‎
AlphaGo Zero

| --- | --- |
 מפתח:  DeepMind 
 מחזור חיים:  19 באוקטובר 2017 – הווה (7 שנים)
 
שולחן מסורתי של המשחק גו
AlphaGo Zero היא גרסה מתקדמת של תוכנת AlphaGo למשחק הגו שפותחה על ידי חברת DeepMind. בשונה מגרסאות קודמות, AlphaGo Zero אומנה ללא שימוש בנתוני משחקים של בני אדם, והצליחה להגיע לרמה גבוהה יותר מכל גרסה קודמת.
במאמר שפורסם בכתב העת Nature באוקטובר 2017, תיאר הצוות של DeepMind את תהליך האימון שעברה AlphaGo Zero: בשלושת הימים הראשונים היא הפסידה 100 משחקים לעצמה, ולאחר 21 יום הגיעה לרמת המשחק של AlphaGo Master. תוך 40 ימים נוספים היא עברה כל גרסה קודמת של AlphaGo.
שיטת האימון העצמי הזו, ללא נתוני משחקים אנושיים, יכולה להוביל לפריצות דרך בפיתוח בינה מלאכותית עם יכולות על-אנושיות. מייסד DeepMind, דמיס הסביס, אמר שמה שהוכיחה AlphaGo Zero שהיא אינה מוגבלת עוד על ידי הידע האנושי.
בהמשך פותחה גרסה כללית יותר, AlphaZero, שמסוגלת לשחק גם שחמט ושוגי ברמה גבוהה. AlphaZero הצליחה לנצח גרסאות קודמות של AlphaGo, וכן תוכנות מובילות בשחמט ובשוגי.
היכולת לאמן בינה מלאכותית ללא נתונים אנושיים עשויה להוביל להתקדמות משמעותית בתחום.
לוח גו
אימון המודל

הרשת העצבית של AlphaGo Zero אומנה באמצעות TensorFlow, עם 64 מעבדי GPU ו-19 שרתי פרמטרים של CPU. רק ארבעה TPU שימשו להסקת המסקנות.
בתחילה, הרשת העצבית לא ידעה דבר על המשחק מעבר לכללים הבסיסיים. בניגוד לגרסאות קודמות של AlphaGo, Zero קיבל את המידע הבסיסי של האבנים על הלוח, ולא היו לו כמה מקרים נדירים מתוכנתים על ידי אדם כדי לעזור לזהות עמדות יוצאות דופן של לוח Go. הבינה המלאכותית עבדה עם למידת מכונה מסוג למידת חיזוק, וכך היא שיחקה נגד עצמה ולמדה מכישלונות עד שהצליחה להבין איך המהלכים שהיא ביצעה השפיעו על תוצאות המשחק. בשלושת הימים הראשונים AlphaGo Zero שיחק 4.9 מיליון משחקים מול עצמה ברצף מהיר. ונראה שהוא פיתח את הכישורים הנדרשים כדי לנצח את בני האדם המובילים בתוך ימים ספורים בלבד, בעוד שה-AlphaGo המוקדם יותר לקח חודשים של אימונים כדי להגיע לאותה רמה.
לשם השוואה, החוקרים הכשירו גם גרסה של AlphaGo Zero באמצעות משחקים אנושיים, AlphaGo Master, וגילו שהיא למדה מהר יותר, אך למעשה תפקדה באופן פחות טוב לטווח הארוך. DeepMind פרסמה את הממצאים הראשוניים שלה במאמר ל-Nature באוקטובר 2017.
עלות חומרה

עלות החומרה עבור מערכת AlphaGo Zero יחידה בשנת 2017, כולל ארבעת ה-TPU, הוערכה בסכום של 25 מיליון דולר.